Ալդաբրա

Ալդաբրա (, ), օղակղզի Հնդկական օվկիանոսում, պատկանում է Սեյշելյան կղզիներին, հանդիսանում է Ալդաբրա կղզեխմբի մի մասը։

Աշխարհագրություն 

Կիրիբատիի Ծննդյան կղզուց (կամ Կիրիտիմատի) հետո այն աշխարհի երկրորդ ամենամեծ օղակղզին է։

Չափերն են 34 կմ երկարություն և 14,5 կմ լայնություն, ծովի մակարդակից բարձրությունը մինչև 8 մ է։ Ծովալճակի տարածքը 224 կմ² է։ Օղակղզու հիմքում գտնվում է ստորջրյա հանգած հրաբխի խառնարան։

Վերջին երկու միլիոն տարվա ընթացքում Ալդաբրա օղակղզին առնվազն վեց անգամ ընկղմվել է Հնդկական օվկիանոսը և կրկին հայտնվել ջրերից դուրս։ Դրա պատճառը տաքացմանը հերթագայող սառցե դարաշրջանի սկսվելու հետևանքով Համաշխարհային օվկիանոսի մակարդակի իջեցումը կամ բարձրացումն էր։

Օղակղզին բաղկացած է հետևյալ հիմնական կղզիներից.
 Իսլա Սուր (116,1 կմ²),
 Իսլա Մեդիա (26,8 կմ²),
 Իսլա Օեստե (9,4 կմ²),
 Փոլումին (4,75 կմ²)։

Պատմություն 
Մինչև 20-րդ դարը երկար ժամանակ Սեյշելների տերը ծովահեններն էին։

1978 թվականին օղակղզին խորհրդային ​​աշխարհագրագետները «Ակադեմիկոս Պետրովսկի» գիտահետազոտական ​​նավով ուսումնասիրել են 9 անգամ։ 

2015 թվականին չեխ կինոռեժիսորները նկարահանել և համաշխարհային վարձույթում թողարկել են «Aldabra. Once Upon a Island» լիամետրաժ վավերագրական կինոնկարը, որում պատմվում է կղզու եզակի բուսական և կենդանական աշխարհի մասին։

Բնության պաշտպանություն 
Կղզին ունի եզակի քանակությամբ (ավելի քան 152 հազար) հսկայական ցամաքային կրիաներ (սեյշելյան հսկա կրիա)։

1982 թվականին Ալդաբրա օղակղզին ներառվել է ՅՈՒՆԵՍԿՕ-ի Համաշխարհային ժառանգության ցանկում՝ որպես բնական եզակի հուշարձան։ Ալդաբրան երկրագնդի վրա մնացած այն մարջանյան եզակի օղակակղզիներից մեկն է, որին քաղաքակրթությունը գործնականում չի դիպել։ Բնության այս եզակի արգելոցի մուտքը խստորեն վերահսկվում է։

Ծանոթագրություններ

Արտաքին հղումներ   
 Ալդաբրա։ Ճանապարհորդություն դեպի խորհրդավոր կղզի, Վավերագրական ֆիլմ, ռեժ. Սթիվ Լիխտագ, Չեխիա՝ 2015
 www.aldabra.org

Կղզիներ այբբենական կարգով
Համաշխարհային ժառանգությունը Սեյշելներում
Հնդկական օվկիանոսի կղզիներ
Օղակղզիներ
Սեյշելյան կղզիների աշխարհագրություն
Աֆրիկայի կղզիներ
Անմարդաբնակ կղզիներ